CELEX: 62021TN0763
Language: da
Date: 2021-12-07 00:00:00
Title: Sag T-763/21: Sag anlagt den 7. december 2021 — SE mod Kommissionen

14.2.2022   
            
            
               DA
            
            
               Den Europæiske Unions Tidende
            
            
               C 73/50
            
         
      Sag anlagt den 7. december 2021 — SE mod Kommissionen
      (Sag T-763/21)
      (2022/C 73/63)
      Processprog: engelsk
      
         Parter
      
      
         Sagsøger: SE (ved advokaterne L. Levi og A. Blot)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Afgørelsen af 23. april 2021 om afslag på sagsøgerens ansøgning til Junior Professional Pilot Programme (herefter »JPP«).
               
            
                  —
               
               
                  Om nødvendigt annulleres afgørelsen af 27. august 2021 om afslag på sagsøgerens klage af 27. april 2021.
               
            
                  —
               
               
                  Kommissionen tilpligtes at erstatte sagsøgeren det økonomiske tab, som han har lidt, med et beløb som opgjort i stævningen, idet han har mistet muligheden for at blive genindplaceret som midlertidig ansat i lønklasse AD 5 fra den 1. oktober 2021.
               
            
                  —
               
               
                  Kommissionen tilpligtes at erstatte sagsøgeren det økonomiske tab, som han har lidt, med et beløb som opgjort i stævningen, idet han har mistet muligheden for at blive tjenestemand ved af deltagelse i interne udvælgelsesprøver, der var forbeholdt midlertidigt ansatte på AD-niveau.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om forskelsbehandling på grund af alder i strid med artikel 21, stk. 1, i Den Europæiske Unions charter om grundlæggende rettigheder, tjenestemandsvedtægtens artikel 1d og artikel 10, stk. 1, i ansættelsesvilkårene for de øvrige ansatte.
               
            
                  2.
               
               
                  Andet anbringende om misbrug af beføjelser og/eller manglende kompetence.
               
            
                  3.
               
               
                  Tredje anbringende om ulovlig indkaldelse af interessetilkendegivelser.